Disimilación

En fonolochía, y como parte d'a lingüistica historica, a **disimilación** ye un fenomeno en o que os sonius consonanticos d'una palabra se fan diferents. A vegadas se diz que a disimilación produce formas mas fácils de reconoixer por l'oyent (mientres que l'asimilación produciría formas mas fácils de pronunciar para o parlant), con a consecuencia que tals resultaus son de feito a causa d'os cambios. Pero totas estas especulacions no se sustentan en datos obchectivos. Tamién s'ha de fer notar que a disimilación, dica en mayor mesura que l'asimilación, gosa amaneixer por una articulación inadecuada.

De totas trazas, os dos procesos pueden implicar un cambio en a pronunciación d'un segmento adchacent a l'afectau u separaus por atros; y pueden inducir un cambio relacionau con una parte precedent u posterior en o vocable. Asinas como l'asimilación, a disimilación **anterior** ye muito mas común que a **posterior**; pero chusto a lo contrario que l'atro fenomeno, a mayoría d'as disimilacions afectan a partes **no** contiguas a la inicial. Tamién, mientres que muitos tipos de asimilación tienen fuente en una lei fonetica, relativament pocos procesos disimilatorios se i relacionan dreitament. A mayor parte tienen naturaleza de feito accidental, esdeveniu sobre una forma lexica.

## Disimilación anterior a distancia
Ye a mes que se troba mes a sobén con diferencia. Bi n'ha eixemplos en unas cuantas luengas:
*Latín **medio-diēs* ("meyodía") se converte en *merīdiēs*.
*El latín *venēnum* "vereno" > italian *veleno*.
*Esta categoría incluye un estranio eixemplo de lei sonora sistematica, a disimilación de l'aspirada en griego y sanscrito conoixida como Ley de Grassmann:
***thi-thē-mi* "fico", "poso"  (con reduplicación) > griego *ti-thē-mi*,
***phakhu*- "grueso" > griego *pakhu*-,
***sekhō* "tiengo" > **hekhō* > griego *ekhō* (cf. futuro **hekh-s-ō* > *heksō*).
*Bel caso aparentment ye problematico, como l'anglés *eksetera* por *etcetera*, que puet estar mes una contaminación d'as numerosas formas en *eks*- (u una combinación de influencias), encara que a forma incorrecta y común *ect* indica disimilación.

### Disimilación de palatals
Ye un fenomeno descrito por Joan Coromines en relación a la parola *galillo* derivada d'agalla en luengas iberorromanicas y que se troba en aragonés oriental (encara que esta podría estar en castellanismo). Tamién ha descrito en astur-leyonés en a comarca de Teberga. O fenomeno consiste en evitar la pronunciación palatal en una silaba adintro d'una parola con dos fonemas palatals, lo mesmo fonema palatal. Carlos Ángel Rizos Jiménez lo documenta en o microtoponimo documental en latín medieval *colells* d'o termin municipal de Graus

En a toponimia y microtoponimia aragonesas se troba a vegadas cuan un sufixo con fonema palatal acompanya a una radiz tamién con un fonema palatal, por eixemplo:
*Con sufixo -ello/-illo: *Calella* (d'o latín *CALLEM, "[[carrera]]") y *Castelillo* (derivación con *-ello*/*-illo* de l'aragonés [[castiello]] u d'o latín vulgar *CASTELLUM*).
*Con sufixo [[sufixo -iello|-iello]]: *Viliella* (d'o latín *VILLA*), *Coladiello* (d'o latín *COLLIS* u de l'aragonés [[cuello (cheografía)|cuello]]).

==Disimilación posterior d'un segmento contiguo (no guaire frecuent)==
*Latín *hóminem* "hombre" > aragonés antigo *homne* > *homre* > aragonés actual *hombre*.
*Latín *nóminem* "nombre" > *nomre* > *nombre*.
*Muitos atros eixemplos: *consuetúdinem* > *costumbre*, *fáminem* > *fambre*, etc.
*Anglés *chimney* (oficial) > *chim(b)ley*.
*[[idioma protoeslavo|Protoeslavico]] **sveboda* "[[libertat]]" > [[idioma eslovaco|eslovaco]] *slovoda''.

## Referencias